Apries
Store norske leksikon,Historie,Verdens historie og samtidshistorie,Afrika,Det gamle Egypt
Apries var farao i Det gamle Egypt i det 26. dynasti. Han regjerte fra 589 til 570 fvt. Navnet er en gresk forvansking av det egyptiske Haaibra.
Da den babylonske kong Nebukadnesar 2 erobret Jerusalem og førte jødene bort i det babylonske fangenskap i år 586 fvt., klarte en del av dem å flykte til Egypt, der kong Apries, som støttet jødene, lot dem slå seg ned i Elefantine (ved Aswan) i Øvre Egypt.Apries ble sveket i 570 fvt. av sin hærfører Ahmose 2, som lot seg utrope til konge. I den videre kampen om tronen ble Apries drept. Les mer i Store norske leksikon Det gamle Egypt Det gamle Egypts historie